Here is a page extracted from Wikipedia that may contain CSS, HTML, and a lot of unformatted text.

Title: Cinclidae
Content: Os cinclidos (scientificament, en latín, Cinclidae) son una familia d'aus adintro d'a orden d'as paseriformes, en a superfamilia Muscicapoidea de paixaros mayoritariament insectivoros. Se i clasifica un solo chenero, Cinclus, con cinco especies que habitan en America, Asia y Europa.

Caracteristicas 

Son paixaros (Passeriformes) adaptaus a la vida en habitats aquaticos, pus pueden nadar emplegando as alas pa empuchar-se y se capuzan en l'augua con facilidat. Tienen una glandula uropichial muit productiva, que emplegan pa acetar-se as plumas, y una membrana nictitant en os uellos pa guardar-los de l'augua.

S'alimentan d'insectos y atros invertebraus que capturan en a superficie de l'augua y debaixo. Se posan alto d'as penyas y os ruellos pa albirar o contorno, detectar depredadors u intrusos en o suyo territorio, y pa cantar. Fan a vida enterament en as riberas de corsos d'augua rapidos y lempidos y fan o suyo niedo entre as penyas, entre as venas d'os árbols en os sotos u mesmo en construccions humanas, como puents y paretons, a cantos de l'augua. Os niedos son fetos de molsa y branquetas tiernas de hierba, tot aprofitando bel forau.

Referencias

Vinclos externos 

Familias d'aus
Muscicapoidea
Familias d'organismos monochenericas